11.3.2022
EL
Επίσημη Εφημερίδα της Ευρωπαϊκής Ένωσης
C 117/17 Τρίτη 14 Σεπτεμβρίου 2021
iii) να καταστεί προτεραιότητα η χρηματοδότηση προγραμμάτων έρευνας και καινοτομίας για την πράσινη ναυπηγική· 53. καλεί την Επιτροπή και τα κράτη μέλη να παρακολουθούν προσεκτικά τις επενδύσεις από τρίτες χώρες σε ευρωπαϊκούς λιμένες, δεδομένου του ρόλου τους στις στρατηγικές υποδομές της Ευρώπης ως κόμβων πολυτροπικών μεταφορών, βασικών ενεργειακών κόμβων και βιομηχανικών συνεργατικών σχηματισμών· Επιβατικές μεταφορές, αστική κινητικότητα, αστική εφοδιαστική πλωτών μεταφορών και τουρισμός 54.
χαιρετίζει την πρόσφατη αξιολόγηση της Επιτροπής σχετικά με τη δέσμη μέτρων για την αστική κινητικότητα του 2013 (18)· επισημαίνει, στο πλαίσιο αυτό, ότι τα αναμενόμενα αποτελέσματα της δέσμης αστικής κινητικότητας, δηλαδή η μείωση των εκπομπών CO2 και ατμοσφαιρικών ρύπων και η μείωση της κυκλοφοριακής συμφόρησης και των τροχαίων ατυχημάτων στις αστικές περιοχές, δεν έχουν επιτευχθεί με συνέπεια σε ολόκληρη την ΕΕ· καλεί συνεπώς την Επιτροπή να ενθαρρύνει τα κράτη μέλη και τις πόλεις να συμπεριλάβουν, όπου είναι δυνατόν, τις πλωτές δημόσιες μεταφορές, την αστική εφοδιαστική και την τοπική διανομή εμπορευμάτων ως ασφαλή, βιώσιμο και αποτελεσματικό τρόπο μεταφοράς στον σχεδιασμό βιώσιμης αστικής κινητικότητας και να ενισχύσουν τη συλλογή δεδομένων τους για την αστική κινητικότητα· τονίζει, επιπλέον, την ανάγκη να συμπεριληφθούν τα μέσα των δημόσιων πλωτών μεταφορών στις ψηφιακές πλατφόρμες κινητικότητας, όπως η κινητικότητα ως υπηρεσία, καθώς και στις εφαρμογές παράδοσης εμπορευμάτων· 55. επισημαίνει το αναξιοποίητο δυναμικό των εσωτερικών πλωτών οδών στις αστικές περιοχές, όπως καταδεικνύεται στη στρατηγική για τη βιώσιμη και έξυπνη κινητικότητα· τονίζει ότι οι αστικές περιοχές παρουσιάζουν ολοένα μεγαλύτερη συμφόρηση και ότι η κατασκευή νέων οδικών υποδομών δεν είναι πάντα οικονομικά αποδοτική· καλεί την Επιτροπή να συμπεριλάβει τις πλωτές μεταφορές στον στόχο της στρατηγικής για τη βιώσιμη και έξυπνη κινητικότητα για καλύτερη χρήση των εσωτερικών πλωτών οδών στις πόλεις και να υποβάλει συγκεκριμένες προτάσεις που θα αποσκοπούν στην ενίσχυση της εφοδιαστικής στις εσωτερικές πλωτές οδούς μας και θα λαμβάνουν υπόψη την τελική διανομή μέσω φορτηγών ποδηλάτων, ενισχύοντας τη στροφή προς άλλους τρόπους μεταφοράς· καλεί, στο πλαίσιο αυτό, την Επιτροπή να ενισχύσει τη συλλογή δεδομένων αστικής κινητικότητας για τις πλωτές επιβατικές και εμπορευματικές μεταφορές και επισημαίνει τις δυνατότητες των εσωτερικών πλωτών μεταφορών να αναλάβουν το τελευταίο σκέλος στην αστική βιώσιμη εφοδιαστική· 56.
επισημαίνει το γεγονός ότι τα στοιχεία του 2019 για τη ζήτηση επιβατικών μεταφορών αποκάλυψαν ότι ο ευρωπαϊκός τομέας ποτάμιας κρουαζιέρας, συμπεριλαμβανομένων των σκαφών ημερήσιων εκδρομών και των υπηρεσιών πορθμείων, βρισκόταν σε υγιή κατάσταση πριν από την πανδημία COVID-19· σημειώνει, ωστόσο, ότι ο τομέας περιήλθε σε σχεδόν πλήρη στασιμότητα κατά το πρώτο εξάμηνο του 2020 λόγω της συνεχιζόμενης υγειονομικής κατάστασης, η οποία είχε αρνητικό οικονομικό αντίκτυπο και προκάλεσε οικονομικές δυσκολίες στις εταιρείες, και ότι παραμένει αβέβαιο εάν η επιβατική κίνηση θα επανέλθει σε φυσιολογικά επίπεδα το 2021 (19)· για τούτο, καλεί την Επιτροπή να συμπεριλάβει τον εσωτερικό πλωτό τουρισμό στο επικείμενο Ευρωπαϊκό Θεματολόγιο για τον Τουρισμό ως το 2050 με σκοπό την προώθηση της επιχειρησιακής σκοπιμότητας για μια βιώσιμη, καινοτόμο και ανθεκτική ανάκτηση του τουρισμού των ποταμών, λαμβάνοντας υπόψη τα οικονομικά οφέλη του τουρισμού αυτού στις λιμενικές περιφέρειες από την άποψη της προστιθέμενης αξίας, της δημιουργίας θέσεων εργασίας και των λιμενικών εσόδων· 57. τονίζει την ανάγκη περαιτέρω διερεύνηση τους δυναμικού των εσωτερικών πλωτών οδών για πλοήγηση για λόγους αναψυχής και άλλες υδάτινες δραστηριότητες, το οποίο θα μπορούσε να τονώσει την ανάπτυξη, να δημιουργήσει νέες ευκαιρίες απασχόλησης και να ενισχύσει τον τουρισμό στις εμπλεκόμενες περιφέρειες· 58. καλεί τα κράτη μέλη να υιοθετήσουν το Διεθνές Πιστοποιητικό για τους φορείς εκμετάλλευσης σκαφών αναψυχής, εγκρίνοντας το ψήφισμα αριθ.
40 της Επιτροπής Εσωτερικών Μεταφορών της Οικονομικής Επιτροπής των Ηνωμένων Εθνών για την Ευρώπη, προκειμένου να καταστεί δυνατή η διασυνοριακή αναγνώριση των αδειών και να διευκολυνθεί η ναυσιπλοΐα αναψυχής στην Ευρώπη· o o 59.
(18) (19)
o
αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
Υπηρεσιακό έγγραφο εργασίας της Επιτροπής της 24ης Φεβρουαρίου 2021 (SWD(2021)0047).
Κεντρική επιτροπή για τη ναυσιπλοΐα στον Ρήνο, Έκθεση παρατήρησης της αγοράς 2020: Εσωτερική ναυσιπλοΐα στην Ευρώπη, Σεπτέμβριος 2020.